45. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Α4β/4844 της 3/21 Νοεμ. 1988 (ΦΕΚ Β΄ 856) Καθορισμός ειδικότερων θεμάτων νοσηλευτικών ειδικοτήτων. Έχοντας υπόψη: α.Το άρθρ. 5 του Νόμ. 1579/1985 «Ρυθμίσεις για την Εφαρμογή και ανάπτυξη του Εθνικού Συστήματος Υγείας και άλλες διατάξεις» (ΦΕΚ 217). β.Την αριθ. Α4/203/88 Υπουργική Απόφαση «Καθορισμός όρων και προϋποθέσεων για τη χορήγηση τίτλου ειδικού Νοσηλευτή». γ.Την αριθ. Α4β/οικ. /547/8.2.88 Υπουργική Απόφαση. δ.Την από 4.5.88 πρόταση της επιτροπής που συγκροτήθηκε με την αριθ. Α4β/οικ. /547/88 Υπουργική απόφαση. ε.Την αριθ. 476/12.10.88 γνώμη του ΚΕΣΥ. στ.Την αριθ. 471/7.7.88 Κοινή Απόφαση Πρωθυπουργού και Υπουργού Υγείας, Πρόνοιας και Κοιν. Ασφαλίσεων, αποφασίζουμε: Καθορίζουμε τα ειδικότερα θέματα που αναφέρονται στις νοσηλευτικές ειδικότητες σε εκτέλεση της υπ΄ αριθ. Α4/203 Υπουργικής Απόφασης ως εξής:  «Άρθρ.1.-1.Για δύο χρόνια από τη δημοσίευση της παρούσας, οι Νοσηλευτικές ειδικότητες, που προβλέπονται από την υπ΄ αριθ. Α4/203/88 Υπουργική απόφαση χορηγούνται: α.Από το Περιφερειακό Γενικό Νοσοκομείο ΑΧΕΠΑ Θεσσαλονίκης οι νοσηλευτικές ειδικότητες, παθολογική, χειρουργική, ψυχιατρική, και παιδιατρική. β.Από το Θεραπευτήριο «Ευαγγελισμός» οι νοσηλευτικές ειδικότητες, χειρουργική και παθολογική. γ.Από τα Παιδιατρικά Νοσοκομεία Αθηνών «Αγία Σοφία» και «Αγλαϊα Κυριακού» η νοσηλευτική ειδικότητα παιδιατρικής. δ.Από το Δρομοκαϊτειο Θεραπευτήριο η ψυχιατρική νοσηλευτική ειδικότητα και  ε.Κατ΄ εξαίρεση οι νοσηλευτικές ειδικότητες χορηγούνται κατά τα δύο πρώτα χρόνια και από άλλα Περιφερειακά Νοσοκομεία εκδιδομένης ειδικής προς τούτο Υπουργικής Απόφασης μετά γνώμην του ΚΕΣΥ και εφ΄ όσον διαθέτουν επαρκές εκπαιδευμένο κατά ειδικότητα νοσηλευτικό προσωπικό και χορηγούν αντίστοιχες πλήρεις ιατρικές ειδικότητες. 2.Μετά την συμπλήρωση της διετίας που αναφέρεται στην προηγούμενη παράγραφο της παρούσας οι νοσηλευτικές ειδικότητες θα χορηγούνται από όλα τα νοσοκομεία της χώρας (περιφερειακά, Νομαρχιακά, Γενικά, ειδικά κ.λπ.) ή λοιπά ιδρύματα που είναι αναγνωρισμένα για αντίστοιχες πλήρεις ιατρικές ειδικότητες και υπό την προϋπόθεση ότι διαθέτουν αντίστοιχο εκπαιδευμένο νοσηλευτικό προσωπικό στην νοσηλευτική ειδικότητα, τηρουμένων των σχετικών διατάξεων της υπ΄ αριθ. Α4/203/88 Υπουργικής Απόφασης». Το άρθρ. 1 αντικαταστάθηκε ως άνω από την Α4β/4635/5-9 Οκτ. 1989 (ΦΕΚ Β΄ 769), αποφ. Υπ. Υγ. Προν. και Κοιν. Ασφαλίσεων  «Άρθρ.2.-1.Για την χορήγηση της Νοσηλευτικής ειδικότητας, σύμφωνα με τις διατάξεις της παρ. 1 του άρθρ. 1 της παρούσας θα επιλεγούν κατά προτεραιότητα και κατά τα ειδικώτερα αναφερόμενα στην υπ΄ αριθ. Α4/203/88 Υπουργική Απόφαση 1-5 Νοσηλευτές-τριες που υπηρετούν στα Περιφερειακά Νοσοκομεία της Χώρας που δίνουν πλήρη αντίστοιχη ιατρική ειδικότητα, προκειμένου να χρησιμοποιηθούν σαν στελέχη για την εφαρμογή του προγράμματος των νοσηλευτικών ειδικοτήτων. 2.Εάν δεν εκδηλωθεί ενδιαφέρον από νοσηλευτές που υπηρετούν στα Περιφερειακά Νοσοκομεία ή ο αριθμός των υποψηφίων είναι ανεπαρκής δύνανται να επιλεγούν και νοσηλευτές που υπηρετούν στα λοιπά Νομαρχιακά και Γενικά Νοσοκομεία της Χώρας. 3.Στο πρόγραμμα των νοσηλευτικών ειδικοτήτων δύνανται να μετάσχουν και νοσηλευτές-τριες που υπηρετούν στις Μ.Τ.Ε.Ν. Σχολές αρμοδιότητας του Υπουργείου η υπηρετούντες νοσηλευτές που προέρχονται από τις ανώτερες Νοσηλευτικές Σχολές αρμοδιότητας του Υπουργείου μας και που δεν έχουν ενταχθεί στα Τ.Ε.Ι. Στο αυτό πρόγραμμα δύνανται να υπαχθούν και οι νοσηλευτές-τριες που υπηρετούν στα Στρατιωτικά νοσοκομεία κατά τα ειδικώτερα αναφερόμενα με κοινή Υπουργική Απόφαση των Υπουργών Εθνικής Άμυνας και Υγείας, Πρόνοιας και Κοιν. Ασφαλίσεων». Το άρθρ. 2 αντικαταστάθηκε ως άνω από την Α4β/4635/5-9 Οκτ. 1989 (ΦΕΚ Β΄ 769), αποφ. Υπ. Υγ. Προν και Κοινων. Ασφαλίσεων. Άρθρ.3.-1.Το σύστημα εκπαίδευσης. Περιλαμβάνει θεωρητική και κλινική διδασκαλία και άσκηση. Εκτός από τις διαλέξεις, γίνονται επιδείξεις, προβολές εικόνων, συζήτηση των μελών της ομάδας που αποτελούν την τάξη των ειδικευομένων με τους εκπαιδευτές και ατομικές εργασίες πάνω στα θέματα διδασκαλίας. Αναθέτεται ακόμη στους/στις ειδικευόμενες η μελέτη περιπτώσεων άρρωστων της ειδικότητας την οποία υποβάλλουν γραπτώς στην υπεύθυνη νοσηλεύτρια εκπαιδεύτρια. Μελέτη βιβλίων και βοηθητικών σημειώσεων. Παρακολούθηση σεμιναρίων. Η μάθηση θα λάβει χώρα για τη θεωρία στις αίθουσες διδασκαλίας του Ιδρύματος, που αναλαμβάνει την ευθύνη εκπαίδευσης στην ειδικότητα. Η κλινική εμπειρία θ΄ αποκτηθεί μέσα στα ειδικά εκπαιδευτικά νοσηλευτικά Ιδρύματα και συναφείς νοσηλευτικές η άλλες υπηρεσίες υγείας. Για την κλινική άσκηση και τις εκπαιδευτικές  επισκέψεις μπορεί να χρησιμοποιηθούν και  άλλα ιδρύματα ή υπηρεσίες, που θα θεωρηθούν απαραίτητες και θα καθορίζονται από τη  Δ/ντρια     ή   Δ/ντή  του    προγράμματος,   εφόσον (Αντί για τη σελ. 536,17) Σελ. 536,17 (α) Τεύχος 1132-Σελ. 3 594 Ιατρικές Ειδικότητες 34.Ζ.β.45 πληρούν τα νόμιμα κριτήρια της υπουργικής απόφασης Α4/203/25.2.88. Το εβδομαδιαίο ωρολόγιο πρόγραμμα καταρτίζεται από την υπεύθυνη νοσηλεύτρια-εκπαιδεύτρια και επικυρώνεται από τη Διευθύντρια της Νοσηλευτικής Υπηρεσίας του Ιδρύματος, η οποία έχει και τη γενική ευθύνη. Οι ειδικευμένοι εποπτεύονται από την υπεύθυνη νοσηλεύτρια της εκπαιδευτικής ενότητας. Η ίδια έχει την αντίστοιχη νοσηλευτική ειδικότητα. Είναι υπεύθυνη για την εφαρμογή του προγράμματος στην κλινική άσκηση και συνεργάζεται στενά, τόσο με τις προϊστάμενες των νοσηλευτικών μονάδων, όσο και με τον κάθε ειδικευόμενο, με απώτερο σκοπό την απόκτηση των αποδοτικότερον εμπειριών. Οι προϊστάμενες και οι υπεύθυνες διπλωματούχες νοσηλεύτριες κάθε τομέα ειδικότητας, συμμετέχουν στην κλινική διδασκαλία και άσκηση και βοηθούν την υπεύθυνη εκπαιδεύτρια στην αξιολόγηση των ειδικευόμενων για την απόδοσή τους. Τα θεωρητικά και κλινικά μαθήματα αναθέτονται από το υπεύθυνο για την ειδικότητα Ίδρυμα, σε νοσηλευτές και άλλους ειδικούς, πάνω σε βάση ωριαίας αποζημίωσης. Το διδακτικό έτος διαιρείται σε τέσσερις εκπαιδευτικές ενότητες σύμφωνα με το ΦΕΚ 106/ Υπουργική απόφαση Α4/203/25.2.88 και η έναρξη πραγματοποιείται τον Οκτώβριο του κάθε έτους. Κατά τη διάρκεια κάθε Εκπαιδευτικής ενότητας οι ειδικευόμενοι επιλέγουν και εκπονούν με δική τους επιλογή μια νοσηλευτική κλινική μελέτη, σε συνεργασία με την υπεύθυνη νοσηλεύτρια εκπαιδεύτρια. Στις πρώτες δύο εβδομάδες του προσανατολισμού το σύστημα είναι θεωρητικό με ορισμένες ενημερωτικές επισκέψεις στις νοσηλευτικές μονάδες. Τις υπόλοιπες περιόδους το σύστημα είναι μικτό. Η κλινική άσκηση γίνεται σε βάση κυκλικού ωραρίου (πρωινό-εσπερινό-νυκτερινό), ώστε να αποκτηθεί σφαιρική εμπειρία στη νοσοκομειακή περίθαλψη. 2.Η φοίτηση είναι υποχρεωτική. Προς το τέλος της εκπαιδευτικής ενότητας, η υπεύθυνη νοσηλεύτρια-εκπαιδεύτρια καταρτίζει πίνακα ειδικευομένων οι οποίοι είχαν ελλειπή φοίτηση για κάθε μάθημα χωριστά, όπως και για κάθε νοσηλευτικό τμήμα κλινικής άσκησης. Ο πίνακας υπογράφεται από την εκπαιδεύτρια θεωρείται από τη Διευθύντρια της νοσηλευτικής υπηρεσίας και ανακοινώνεται. Η φοίτηση χαρακτηρίζεται ελλειπής, αν ο ειδικευόμενος στο σύνολο των ωρών του κάθε μαθήματος έχει περισσότερες απουσίες από το 1/10 του συνόλου των ωρών που προβλέπονται από το πρόγραμμα. Για την κλινική άσκηση, η φοίτηση χαρακτηρίζεται ελλειπής αν ο ειδικευόμενος έχει απουσίες περισσότερες από το 1/10 των υποχρεωτικών ωρών κλινικής άσκησης για κάθε κλινική ειδικότητα. Σελ. 536,18(α) Τεύχος 1132-Σελ. 4 Αν η φοίτηση χαρακτηρίστηκε ελλειπής σύμφωνα με τα προηγούμενα, δεν παίρνει βεβαίωση δικαιώματος συμμετοχής στις τελικές εξετάσεις της επιτροπής. Για απώλεια κλινικής άσκησης πάνω από το 1/10 ο ειδικευόμενος υποχρεώνεται να συμπληρώσει οπωσδήποτε την πείρα που έχασε. Γι΄ αυτό και παρακαλούμε να συμπληρωθεί το άρθρ. 6 της απόφασης Α4/203/25.2.88 με την περίπτωση των νοσηλευτών που έχουν αριθμό απουσιών άνω του 1/10. Αυτοί να συμπληρώνουν το κενό με δική τους ευθύνη χωρίς τα προνόμια που αναφέρονται στο άρθρ. 6. 3.Οι εξετάσεις διεξάγονται στο τέλος της κάθε εκπαιδευτικής ενότητας. Ο βαθμός της κάθε εκπαιδευτικής ενότητας αποτελεί τον μέσο όρο των βαθμολογιών: α.Των εξετάσεων στη θεωρία που διδάχτηκε β.Της γραπτής κλινικής μελέτης και  γ.Της κλινικής επίδοσης και απόδοσης. Η Επίδοση των ειδικευόμενων στη θεωρητική διδασκαλία και κλινική άσκηση, βαθμολογείται με τους βαθμούς ένα (1) έως και 10. οι βαθμοί αξιολογούνται ως εξής: α)Άριστα 8,5 έως 10 β)Πολύ καλά 7 έως 8,4 γ)Καλά 5,5 έως 6,9 δ)Σχεδόν καλά 5 έως 5,4 ε)Οι βαθμοί κάτω του 5 είναι απορριπτικοί Σε περίπτωση αποτυχίας, οι εξετάσεις επαναλαμβάνονται με τις εξετάσεις της επόμενης σειράς. 595 34.Ζ.β.45 Ιατρικές Ειδικότητες Απαραίτητη προϋπόθεση για τη συμμετοχή της/του ειδικευόμενου στις τελικές εξετάσεις ενώπιον της αρμόδιας επιτροπής (άρθρ. 11 απόφασης Α4 203 ΦΕΚ 106/25.2.88) για την απόκτηση του τίτλου ειδικότητας, θεωρείται: α)η βεβαίωση από τη Νοσηλευτική Διεύθυνση του Κέντρου εκπαίδευσης ότι παρακολούθησε το 90% του κάθε μαθήματος και κάθε πρακτικής άσκησης και  β)η εξασφάλιση του βαθμού τουλάχιστον 5 για κάθε εκπαιδευτική ενότητα, με την προϋπόθεση ότι ο μέσος όρος όλων των ενοτήτων εξασφαλίζει τον βαθμό τουλάχιστον 7.  «4.Οι τελικές εξετάσεις ενώπιον επιτροπής κατά τις διατάξεις του άρθρ. 11 της με αριθ. Α4/203/88 Υπ. Απόφασης για την απόκτηση του τίτλου της ειδικότητας διενεργούνται μέσα σε ένα (1) μήνα, το αργότερο, από τη λήξη του χρόνου εκπαίδευσης, και σε ημερομηνία που καθορίζεται από την εξεταστική επιτροπή. Σε περίπτωση αποτυχίας, ο υποψήφιος μπορεί να λάβει εκ νέου μέρος στις εξετάσεις σε ημερομηνία που καθορίζεται από την Εξεταστική Επιτροπή και η οποία δεν μπορεί να είναι μικρότερη των 2 μηνών και μεγαλύτερη των 4, από την προηγούμενη εξέταση». Η μέσα σε «» παρ. 4, αντικαταστάθηκε ως άνω από την Α4/6593/9 Ιαν. –24 Μαρτ. 1992 (ΦΕΚ Β΄ 204) απόφ. Υπ. Υγ. Πρόν. και Κοιν. Ασφαλίσεων. 5.Τα εκπαιδευτικά Κέντρα υποχρεούνται: α)Να διαθέτουν γραμματειακή υποστήριξη για τη νοσηλευτική ειδικότητα και  β)Να τηρούν πλήρη αρχεία όλων των στοιχείων που αφορούν τη φοίτηση και εκπαίδευση των ειδικευομένων. 6.Όσον αφορά την ημερομηνία έναρξης και την πρώτη εφαρμογή της ορίζεται ο Φεβρ. 1989. Άρθρ.4.-Η ισχύς της παρούσας αρχίζει από τη δημοσίευσή της στην Εφημερίδα της Κυβερνήσεως. 